पौधों में पानी के लिए डाली 2600 फीट पाइप लाइन
पहले मंदिर के बोरिंग से देते थे पानी, बंद हुआ तो की व्यवस्था
भास्कर संवाददाता |सुंद्रैल
लालगढ़ पंचमुखी हनुमान मंदिर के आसपास वीरान पड़ी पहाड़ी पर ग्रामीणों ने जनसहयोग से दो हैक्टेयर में पौधारोपण किया है। जहां पानी की व्यवस्था नहीं होने पर विगत दिनों ग्रामीणों ने राशि एकत्र कर 2600 फीट की नई पाइप लाइन डाली। जिससे पौधों को अब पानी मिल रहा है।
मंदिर के बोरिंग में पत्थर आ जाने से वह बंद हो गया था। मंदिर के पास पानी की व्यवस्था नहीं थी। कुछ दिनों तक पानी का टैंकर खड़ा कर पौधों को पानी दिया। लेकिन पहाड़ी पर ऊबड़-खाबड़ जगह होने के कारण टैंकर से पानी सीधे नहीं पहुंच पाता था।
3 हैक्टयेर में है पौधारोपण करने का संकल्प
मंदिर के महाराज चेतना साक्षी सिर पर मटका उठाकर पानी भरकर पौधों में देते थे। जिससे उनको पूरा दिन इसमें लग जाता था। ग्रामीणों ने महाराज की परेशानी को देख जन सहयोग से राशि एकत्र कर एक किलोमीटर दूर सरकारी कुएं से 75 एमएम की 2600 फीट की नई पाइप लाइन डाल कर मंदिर तक पानी पहुंचा दिया। जिसका खर्चा 60 हजार रु. आया। महाराज ने बताया मैं 16 साल पूर्व मंदिर पर आया था। जब यहां पहाड़ी क्षेत्र था। मंदिर के आसपास की 3 हैक्टेयर जमीन में और पौधारोपण करने का संकल्प लिया है।
सुंद्रैल. पाइप लाइन डालकर पौधों के लिए पानी की व्यवस्था की।
जनसहयोग
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva